
Inkerin kaihon 

ikuistaminen 

runoksi 



V aikka satakieli on pikkulintu, äänensä on luja! Kerran pikkupoikana olin 
kylässä erään runoilijapariskunnan luona ja ihmettelin, missä moisen 
arkisen ja tavanomaisen keskellä mahtaa piillä se runous. 

Näin myös Inkerinmaalla - arki on harmahtavaa, joskus karuakin. Silti sielläkin 
on runoiltu satakielin eli usean kielen voimalla. 

Olisiko varsinaisen inkeriläisrunoilijan kuitenkin oltava inkerinsuomalainen ja 
runokielen inkerinsuomea? Kyllä ja ei. 

Inkerinsuomen murre on kuulunut kodin ja kylän piiriin ja erottanut suomen- 
suomalaisista. Inkerinsuomalaisten kirjakielenä on kuitenkin aina ollut kirjasuomi, 
eikä heitä ilman kirjasuomea ole konsaan ollut olemassakaan. Sen vuoksi kirjasuomi 
on kirjoittamiseen luontevin vaihtoehto. 

Kun ajatellaan, kuinka pieni osa inkerinsuomalaisten jälkeläisistä enää haluaa 
tuoda inkeriläisyytensä julki ja kuinka pieni osa heistä on kiinnostuneita runoudesta, 
niin on ymmärrettävää, etteivät runoherkät tiedä, kenelle kirjoittaisivat. Voiko inke¬ 
riläistä runoutta kirjoittaa virolaisille, venäläisille, suomalaisille ja ruotsalaisille 
lukijoille? 

Tärkeintä kuitenkin olisi, että kirjoitetaan, kielestä ja kielimuodosta riippumat¬ 
ta. Runo voi puhutella lukijaansa yli kaikkien rajojen huolimatta siitä, mitä kieltä se 
käyttää, ketä se käyttää ja mistä sen sanoma virtaa. 

Suurin Inkerissä konsaan elänyt runoniekka on ollut Larin Paraske. Hän oli elä¬ 
mänsä loppuvaiheessa rutiköyhä, mutta ikivanhan kalevalaisen runoperinteen taido¬ 
kas uusiksi sepittäminen teki hänestä kuolemattoman. 

Usein toki unohtuu, että Paraske Mikitantytär oli syntyään ortodoksi ja inkerik- 
ko eikä suinkaan suomalainen. Mutta olemmehan kielisukulaisia, pitkäaikaisia naa¬ 
pureita, joilla on ollut yhteinen itämerensuomalainen perintö - kalevalainen runo¬ 
kieli. 

Tässä numerossa esiteltävä Päivänpäästörunokin on tainnut olla Inkerin eri ryh¬ 
mien yhteistä perinnettä, mutta inkerinsuomalaiset luopuivat tästä vanhakantaisesta 
runoudesta inkerikkoja aikaisemmin. 1800-luvun puolivälissä, jolloin Inkeriin saa¬ 
pui enenevässä määrin suomalaisia, oli muodikasta samastua Suomen suomalaiseen 
kulttuuriin ja innostua muun muassa kiehtovista uudenaikaisista balladeista. 

Hengelliset veisut olivat tulleet inkerinsuomalaisten keskuudessa yhä suositum¬ 
miksi pietistisen hurskauden myötä 1800-luvun alusta alkaen. Luja hengellinen lau¬ 
luperinne olikin raskaina aikoina kovasti tarpeen. Viime sotien ja evakkovaiheiden 
rutistuksissa kehkeytyi eräs uusi runoudenlaji, kohtalo- tai elämäkertalaulut, joissa 
tunnettuihin säveliin liitettiin uudet sanat. Tässä numerossa julkaistu tuntematto¬ 
man inkerinsuomalaisen runo on vain yksi esimerkki lukuisista. 

Taiderunouden harrastus alkoi inkerinsuomalaisten keskuudessa Kolppanan 
opettajaseminaarin myötä 1800-luvun loppukymmenyksillä. Suurin osa sivistyneis¬ 
tön sepittämistä runoista oli niin sanottuja tilapäisrunoja, esimerkiksi onnittelu- tai 
omistusrunoja. Jotkut saavuttivat taiteellisesti korkean tason. 

Koulutuksen ja kirjojen leviämisen myötä runokieli tarttui kansaankin. Ylivoi¬ 
maisesti yleisin teema on ollut menetetyn kotimaan kaipuu. Inkerin kaiho on ikuis¬ 
tettu runoihin. Unohtumaisillaan oleva äidinkieli on etsinyt runoudessa viimeistä 
linnakettaan. 

Inkeriläinen nykyrunous syntyi 1960—1980-luvun Petroskoissa yliopistopiireis- 
sä. Se oli eloisaa aikaa. Onko inkeriläinen runohiillos nyt ehtinyt sammua vai elääkö 
tuhkan alla vielä pieni kipinä? 


Taisto Raudalainen 

21.10.2013 Tallinnassa 

Uutisia 


INKERI X 


Kielenopetuksen uusi lukuvuosi alkoi 



Pariharjoitus paluumuuttovalmennuskurssilla Elena Sokolovan ryhmässä. Kuva w. Kokko 


Ministeriön kanssa 
sovittiin ensi vuoden 
rahoituksesta 

iron inkerinsuomalaisten 
liiton (VIL) rahoitussotku 
on selviämässä. Liiton uusi 
puheenjohtaja Anatoli 
Schultz, edellinen puheenjohtaja Silvi 
Labbi sekä Rakveren seuran puheenjoh¬ 
taja Valeri Vaselenko vierailivat loka¬ 
kuun alussa Viron kulttuuriministe¬ 
riössä keskustelemassa inkerinsuoma¬ 
laisten saamasta valtiontuesta. 

Kulttuuriministeriön varakanslerin 
Anne-Ly Reimaan viesti oli, että mi¬ 
nisteriö haluaa jatkaa suomalaisten tu¬ 
kemista VIL:n kautta. Reimaa myönsi 
ministeriön tulleen johdetuksi harhaan 
Skesan edustajien esitellessä heille vuosi 
sitten rahahakemuksensa. 

Kulttuuriministeriössä toivotaan 
nyt, että VIL saisi sovituksi sisäiset risti¬ 
riitansa. Se merkitsee yhteistyön jatka¬ 
mista sekä Inkerinsuomalaisten Tallin¬ 
nan seuran että neljän Virossa toimivan 
Suomi-seuran kanssa. VIL:in on määrä 
jatkaa Viron suomalaisvähemmistön 
valtiontuen jakamista, eikä uuden sää¬ 
tiön perustamiselle näin ollen ole 
tarvetta. 

Lisäksi ministeriöstä luvattiin ra¬ 
hoittaa suomalaisvähemmistön kult- 
tuuriautonomiset vaalit keväällä 2014. 

Inkeri-lehden määrärahat ovat vä¬ 
hissä Skesan rahanjakopolitiikan vuok¬ 
si. Lehti ilmestyy vuoden loppuun saak¬ 
ka supistetuin kustannuksin. Vuoden 
alussa lehti ei ilmesty ainakaan kolmeen 
kuukauteen. 

INKERI 


T änä lukuvuonna on suomen 
kielen opetusryhmissä ha¬ 
vaittavissa kaksi uutta ilmiö¬ 
tä. Ensinnäkin kielen opiske¬ 
lun aloittavia aikuisia on entistä vähem¬ 
män. Joko suomalaiset ovat loppumassa 
Inkeristä tai sitten kaikki halukkaat ovat 
jo käyneet kursseillamme. 

Toinen uusi ilmiö on se, että alkeis¬ 
kurssin suorittaneet aikovat nyt vakavis¬ 
saan jatkokurssille. Kysyntä synnyttää 
tarjontaa, ja niinpä tänä vuonna Pieta¬ 
rin Inkerin Liiton (PIL) perustamista 
viidestä kieliryhmästä kolme on jatko- 
ryhmiä. Niiden lisäksi toimii yksi 
aikuisten kieliryhmä Hatsinassa. 

Myös paluumuuttovalmennuksessa 


on syyskuussa alkanut uusi lukuvuosi. 
Ilmoittautuneita oli alle 80 henkilöä, 
mikä on tavattoman vähän verrattuna 
aiempiin vuosiin. Pietarissa perustettiin 
silti kuusi suhteellisen pientä ryhmää ja 
Hatsinassa yksi. 

Suomea opetetaan myös Pyhän 
Marian kirkon tiloissa toimivalle PIL:n 
vanhustyöryhmälle. Tämä kurssi jatkuu 
jo kolmatta vuotta. 

Inkerin Liitolla ei ole suomen kie¬ 
len opetusta tärkeämpää tehtävää. Ope¬ 
tustoiminta aloitettiin heti yhdistyksen 
perustamisen jälkeen. 

Wladimir Kokko 



Inkerin edustajat Venäjän suomalais-ugrilaisten kansojen 
yleiskokouksessa Saranskissa 


M ordvan tasavallan pää¬ 
kaupungissa Saranskissa 
pidettiin syyskuussa Ve¬ 
näjän suomalais-ugri¬ 
laisten kansojen viides yleiskokous. 
Inkerin vähemmistökansat olivat hyvin 
edustettuina. 

Inkeroisia edustanut Olga Konko- 
va kertoi puheenvuorossaan Leningra¬ 
din kantakansojen keskuksen toimin¬ 
nasta. Vatjalaisedustajan Andrei Turo- 
vin uutinen siitä, että virallisen tilaston 


mukaan maailmassa on jäljellä enää 64 
vatjalaista, aiheutti kokousväessä kes¬ 
kuudessa kauhistusta. Inkerin Liiton 
puheenjohtaja Aleksanteri Kirjanen 
puhui suomen kielen opetuksen ongel¬ 
mista Venäjällä. 

Olga Konkova äänestettiin ko¬ 
kouksessa Venäjän suomalais-ugrilais¬ 
ten kansojen yhdistyksen johtokun¬ 
taan. 

Yhtä tärkeitä olivat kokouksen 
aikana luodut epäviralliset kontaktit. 


Mukana oli useita innokkaita oman 
kielensä ja kulttuurinsa puolestapu¬ 
hujia. Yhtä lailla keskusteluissa korostui 
se, että Venäjän suomalais-ugrilaisten 
kansojen yhteistyö perustuu myös 
venäjän kielen taitoon, joka on tärkeä 
yhdistävä tekijä ja koko valtakunnan 
peruskiviä. 

Andrei Turov 

X INKERI 


Runo 


Juo stakana pohjaa sua - 



Hänel, ken lähtöö 
uutta alkua päi 

Ota poikkee tiä käpy kenkästäis 
kua ves' suappahast 
nosta ämpär niävöltäis 
juo stakana pohjaa sua. 

Pije vesselyyttä 
ole valosa, 
ole pulune. 

Elä leikkaa sirpil kätteheis 
elä puvota kirvest varpailleis 
elä unoha avvaimii kot'tiihe 
elä puvota kenkättyi sytämii. 


Heli Laaksonen (s. 
1972) on suosittu 
esiintyjä Suomessa. 
Hän on yksi Suomen 
murrebuumiksi 
kutsutun ilmiön 
keskushahmoista. 

Hän on julkaissut 
usean runokokoelman 
lounaissuomen 
murteella. Kuva: Miikka 
Lappalainen 


nykyrunoutta inkerinsuomeksi 

Heli Laaksonen 


Vie risasäkki kerallais. 


Kons tunnit ei mää etteepäi 

Myö katsotaa lehmän kans televisoraa 
Hiä emmoosa ikävöi, mie, raukka, 
isäjäin 

kumpanenki, jot kuka lienöö 
virittäis valon kiukaahe 
lois lumen katoit poikkee 
hakkais rappusilt jiät. 

Enstäi myö koitellaa tshempionatu 
miira 

a jälest käy lopen kehno miel 
ja mie laitan lehmän massinahe 
ja mänemmö 

suur rintkan plassatkal ajelommaa 
suurii rinkilöi. 


Ai-voi, miust näyttäjää tiä lehmän 
tirskunta. 


Suosittu runofestivaali esittelee 


Runoajelu-festivaali huristelee tä¬ 
nä vuonna Tarttoon. Viron naapu¬ 
rimaiden runoilijoita ja kieliä yhteen 
tuova festivaali pysähtyy tänä vuonna 
poikkeuksellisesti vain yhdessä kau¬ 
pungissa. Tämänkertaisena teemana on 
murrerunous. Tapahtumassa esiintyvät 
runoilijat, Heli Laaksonen, Contra ja 
Jan Rahman jotka ovat kaikki tun¬ 
nettuja oman murrealueensa edustajia. 
Toinen tapahtuman järjestäjistä, lat¬ 
vialainen runoilija Guntars Godins 
kertoo kokemuksiaan siitä, miten Heli 
Laaksosen käyttämä laitilan murre 
kääntyy latvialaiselle latgalin murteelle. 

- Murteesta toiseen kääntäminen 
avaa meille ihan uusia näkökulmia 
ja halusimme järjestää siitä tämän 
vuoden yleisötapahtuman. Muuten 
keskitymme tänä vuonna kehittämään 
festivaalia kulissien takana, kertoo 


tapahtuman toinen järjestäjä Jenni 
Kallionsivu. 

Inkeri-lehti osallistuu ajelulle jul¬ 
kaisemalla esiintyjien runoja inkerin- 
suomen murteella. Ne on kääntänyt 
folkloristi Taisto Raudalainen, joka 
omaksui lapsena inkerinsuomen mur¬ 
teen isotädiltään ja on koko aikuisikänsä 
kiertänyt Inkerinmaan kyliä diktofonin 
kanssa. 

Runoajelu-festivaalin murreilta jär¬ 
jestetään 15. marraskuuta klo 16 Tarton 
Kaupunginkirjastolla. 

Runoajelun kotisivu: runoajelu.com 
RunoajeluFacebookissa: PoetryRide 

INKERI X 




Contra eli siviilinimeltään Margus 
Konnula (s. 1974) on vörulainen 
runoilija, jonka vironkielisen laajan 
tuotannon joukossa on myös joukko 
vörunkielisiä runoja. Contra tunnetaan 
leikkimielisenä riimittelijänä, joka ei jää 
sanattomaksi televisiossakaan. 


Puot' 

tallaan työstäin ennee kuutta 
keskel kojin tietäin uutta 
pikkuruine seisoo laukka 
pikkarain ko myyränloukku 
hänel ono ällyy-kykkyy 
kiertää minnuu kiireen kautta 
antaa vesselyyttä-lykkyy 

puojin iessää luajin juttuu 
kii’ mie ämmähe käyn tuttuu 
vison tavarain kuin sattuu 
annan torvel vällein tuu-tuu 
valoil vastaa ikkun-ruutu 


Peekkar 

ko miul ono nervat pinkoil jo viikkoi 
luoksein käy ykpiätää jauhoissa peekkar' 
vejättää lokasest ojast hiä kiv'tiel 
ryvettynt eloni ettepäi viepi 

hieroo ja vaivaa hiä minnuu ko taikinaa 
sähöt hiä seinäst ko katkaisis kokonaa 
kons heikost mie nousen, hiä lisäjää hapanta 
eikä hiä konsaa puistele otpuskaa 

ken tiä toine miust osajais mättiissä 
sorjan ja ympyrsläisen ko mättähän 
ai-voi mikä taikaväk' siunaa siun kässii 
miun tärähtänt aivoin ei konsaa nyt lässii 

uhvatal toukkaat miun hiilien joukkoo 
kiukaasta tullen mie kypsempi toukkaa 
hipiäl varil viel maasii sie voijat 
ei enempää osajais piästellä noijat 

X INKERI 


Runo 


J an Rahman 


Jan Rahman (s. 1975) eli vörulaisittain Rahmani Jan kirjoittaa pääasiassa vörun 
murteella. Hänen runoistaan voi tunnustella etelävirolaisten syvällistä suhdetta 
luontoon. Oman tuotantonsa lisäksi Jan Rahman on vöruntanut muun muassa Heli 
Laaksosen ja Hasso Krullin runoja ja Shakespearen draamaa. Heli Laaksonen on 
puolestaan kääntänyt Rahmania omalle lounaissuomalaiselle murteelleen. 

Kuva: Alar Madisson 



Portti korpehe 

Auk ono korven veräjä. 

Käy sissää, täst lähtöö troppa 
toisee korpehe, ahopellol 
ja virpoihe kasvettunel niityl. 

Käy sissää, täst lähtöö troppa 
toisee muailmaa, miss ono louhkii 
oravii, lintuloi, kusiaisii ja 
yks karhu, pikkaraine varma karhu. 

Täss metsäss ono ussia, ken hätistellöö. 
Kiitän osajain, jot hyö 
ei käy kii', on heikkoi. 

Taitaat olla hätistäjän poikii. 

Eestäi ok hein kans hätä. 

Lähen käymää, a konsaa en tiijä, 
mihe piäsen perille. 

Hyvä, jot jovvuin ain jojen rantaa. 

Tänäpäin mie saan jo hyväst tolkkuu 
piäsen perii mitä mikäkin tähentää. 


A potsti jok'ainova kerta hätistäjä 
häätää 

minnuu tiän männyn luoks. 

Tiän männyn juurel ono 
ruavaan kallo. 

Piältpäi ruohonpäine, sammalen- 
karvaa. 

Tiä, tuumaan, ono suoja-kraaskaa, 
jot viholline ei mahtais käyvä pellii. 

Kats’ ku käyt katsomasi 
Korven portti ono auk. 

Myry kaato 

Myry kaato puita 

kaks koivuu konkeloin kera 

kaks suurta kuusaa 

Boobroin kaluttu koivu 
en kuinkaa voi suaha tolkkuu 
miks hiä mieltyy petäjii? 


Jällee mie tallaan tätä torokuu 
kumpasen mie yksinnäin vua 
tiijän, niäen, tunnen 

Onks tiä nyt rukousta 
lipokka mitä-ni tiukkuu? 

Myry kaato puita 
kaks koivuu juurin kera 
kaks suurta kuusaa 

Kuin ristilöi vanhoil kalmoil 
toin-toisin piäl rinkii-rankii 

Hakkuuaukeella 

Perrää kuuven kymmenen aast-ajan 
mie palaan tänne uuvestaa - 
ja tiäl ono korpi. 

INKERI X 


Runoilijan Inkeri oli kaunis viheriöivä 
maisema 

Riikka Ala-Hakula 

Kirjoittaja on jyväskyläläinen kirjoittamisen opiskelija ja 
ranskalaisen runouden suomentaja. Hän tutustui Aale Tynniin 
lukiessaan tämän ranskalaisia modernisteja esittelevän teoksen 
Tulisen järjen aika (1962). Runoilijan ahkeruus , lahjakkuus ja 
elämänasenne innostivat kirjoittajaa perehtymään hänen 
kirjalliseen työhönsä laajemmin. 



4ale. 

Ky nm 



laulu 


HIK L'l.S II" r -v IMIT TA S IKTÄI A ■ VII»' 


Mikko-Olavi Seppälä ja 
Riitta Seppälä: Aale Tynni: 
Hymyily, kyynel, laulu. 
WSOY 2013. 489 sivua. 
Kieli: suomi. 


Aale Tynnin (1913-1997) vasta il¬ 
mestynyt elämäkerta on vivahteikas ku¬ 
vaus 1900-luvulla eläneen runoilijan, 
suomentajan ja akateemikon elämän¬ 
kaaresta. Tynni joutui kuusivuotiaana 
pakenemaan perheensä kanssa Venäjän 
vallankumousta Keski-Inkeristä, jonne 
hänen monet runoissa ja proosassa esiin 
nousevat lapsuudenmuistonsa sijoittu¬ 
vat. Helsingissä hänestä kasvoi tär¬ 
keä kulttuurivaikuttaja ja kielitaitoinen 
maailmannainen. Vuonna 1948 hänet 
palkittiin Lontoon taideolympialaisten 
kultamitalilla. 

Tynnillä oli äitinsä puolelta äyrä- 
möisen ja isän puolelta savakon suku¬ 
juuret. Äidiltä periytyi tietty pidättyväi- 
syys ja ylpeys, kun taas isältä iloinen 
avoimuus, joka oli toisinaan liiallista- 
kin. Kokemus oli ristiriitainen, mutta 
Tynni koki, että ominaisuudet olivat 
hä-nelle avuksi runoilijan työssä. 

Tynni kirjoitti elämänsä aikana 15 
runokokoelmaa. Runoudessa nousi 
esiin hänen klassinen sivistyksensä ja eu¬ 
rooppalaisen kansanrunouden ja -tari¬ 
noiden tuntemuksensa. Hän oli taituri¬ 
mainen runomittojen käyttäjä, mutta 
kirjoitti modernistien vaikutuksesta 
myös vapaata mittaa. Myöhemmin hän 
piti laulullista lyriikkaa tyylilleen omi¬ 
naisimpana. 

Tynni teki tärkeätä työtä maail- 
manrunouden kääntäjänä. Hänen laa¬ 
jimmat suomennostyönsä Tuhat laulu¬ 
jen vuotta (1957), Eddan sankarirunot 


(1980) ja Eddan jumalrunot (1982) 
ovat kunnianhimoisia teoksia. Runojen 
soinnillisuuden välittäminen kohdekie¬ 
leen oli hänelle tärkeää. Ensimmäisissä 
suomennoksissaan tämä tapahtui osit¬ 
tain sisällön kustannuksella. Myöhem¬ 
min hän otti enemmän vapauksia runo- 
mitasta ja pyrki välittämään sisällön ja 
soinnillisuuden molemmat. 

1970-luvulla Tynni osallistui hei- 
motyöhön pitäen esitelmiä ja laatien ar¬ 
tikkeleita isänsä Kaapre Tynnin elä¬ 
mäntyöstä. Vuonna 1990, jolloin presi¬ 
dentti Koivisto toivotti Neuvostoliiton 
alueella asuvat inkerinsuomalaiset ja 
heidän jälkeläisensä tervetulleiksi Suo¬ 
meen, Tynni kirjoitti sukutaustastaan 
teoksen Inkeri Inkerini (1990). Elä¬ 
mänsä lopussa hän palasi kirjoittamisen 
avulla takaisin lapsuuden Inkerinmaalle 
ja elämänkaari tuli täydeksi. Kirja jäi 
hänen viimeisekseen. 

Elämänkerran ovat kirjoittaneet 
Tynnin tytär Riitta Seppälä ja tyttären- 
poika Mikko-Olavi Seppälä. Teos on 
tehty laajan arkistomateriaalin pohjalta, 
johon kuuluu runoilijan ja hänen per¬ 
heensä kirjeitä ja päiväkirjoja, katkelmia 
runoilijan kaunokirjallisista teoksista, 
artikkeleista ja suomennoksista sekä 
tiivistelmät niiden vastaanotosta. Teok¬ 
sen syvällinen henkilökuvaus ja yksityis¬ 
kohtainen kirjallinen ajankuva on kii¬ 
tettävän tarkkaa. Samalla elämäntari¬ 
nan kiehtovuus jäsen käänteiden intii¬ 
mi dramaattisuus säilyvät hehkuvina. 

INKERI | Runo 

Muinaisessa kansanrunossa pelastetaan päivää 


Slovenialainen Matej Gorsic asuu Tartossa ja tutkii kalevalaista kansanrunoutta. Hänen 
tutkimassaan aineistossa on myös Inkeristä tallennettu runo, Päivänpäästöruno. 



Matej Gorsic kertoo sopeutuneensa Tarttoon hyvin. Virolaiset ovat pieni kansa kuten 
slovenialaisetkin. Matej aikoo opettaa pojalleen äidinkielensä sloveenin, vaikka 
perheen yhteinen kieli on Matejn vaimon äidinkieli, viro. Kuva: A. Ljokkoi 


F olkloristi Matej Gorsic vertaa 
Inkeristä tallennettua runoa 
Intian vanhimpaan säilynee¬ 
seen pyhään kirjaan, Rigve- 
daan. Auringon ja valon vapauttamisen 
teema esiintyy kuulemma niin siellä 
kuin inkeriläisessä Päivänpäästörunos- 
sakin. 

Matejn silmissä Päivänpäästöruno 
ei ole mikä tahansa loru. Hän kertoo 
tutkijoiden löytävän siitä kolme tasoa: 
yön ja päivän vaihtelun, kesän ja talven 
vaihtelun sekä elämän ja kuoleman 
vaihtelun. Auringonvaloa ja uutta elä¬ 
määhän kaivataan sekä aamulla, kevääl¬ 
lä että kuoleman jälkeen. 

-Minusta itämainen käsitys uudel¬ 
leensyntymisestä on lohduttava. Kuo¬ 
lema on vain pääsy uuteen alkuun, ku¬ 
ten yön jälkeen tulee aamu ja talven 
jälkeen kevät, Matej kuvailee. 

Päivänpäästöruno on kuitenkin 
etupäässä kristillinen runo, vaikka sillä 


on pakanallinen alkuperä. Matej uskoo 
sen olevan Inkerin alkuperäiskansan 
perinnettä. 

- Minun tulkintani mukaan teema 
oli olemassa myös toisilla alueilla Suo¬ 
messa ja Karjalassa, mutta unohdettiin. 
Inkerissä se säilyi, koska inkeroiset 
yhdistivät sen kristilliseen uskoon. 
Uuuden tulkinnan kautta runo sai 
uuden elämän, Matej selittää. 

Päivänpäästörunosta on useita ver¬ 
sioita, joita ovat tallentaneet eri kerääjät. 
Elias Lönnrot käytti kuin toisetkin ke¬ 
rääjät. Lönnrot käytti runoa Kalevalan 
aineistona yhdistäen sitä toisiin ru¬ 
noihin tarkoituksiinsa sopivalla tavalla. 
Näin osia siitä päätyi osaksi suoma¬ 
laisten kansalliseeposta. 

Matej Gorsic kertoo lukeneensa 
Kalevalan ensin sloveeniksi ja sen jäl¬ 
keen suomeksi etymologisen sanakirjan 
kanssa - ymmärtämättä juuri mitään. 
Hänen kiinnostuksensa suomen kieleen 


heräsi hänen kuultuaan suomalaisen 
folkyhtyeen Värttinän musiikkia. Suo¬ 
men kieli kuulosti hänen korvissaan 
eksoottiselta, vokaalivoittoiselta kie¬ 
leltä. 

Vuonna 1976 syntynyt Matej 
opiskeli Ljublianan yliopistossa ensin 
oikeustieteitä ja sen jälkeen etnologiaa. 
Hänen tavoitteenaan oli päästä jatko- 
opiskeluvaiheessa Suomeen tutkimaan 
kalevalaista kansanrunoutta. Se toteutui 
vuonna 2008. Hänen väitöskirjansa 
aiheena on taivaanvalojen vapauttami¬ 
sen myytit kalevalamittaisessa runou¬ 
dessa. 

Anniina Ljokkoi 


Ennen päivättä elettiin, Kuuvalotta 
kuukkaeltiin, Käsin maita etsittiin. 
Käsin maita, sormin teitä, Varpaill'vaon 
väliä; Paha on päivättä elää, Kuuvalotta 
kuukkaella. Turo tuima, mies kavala. Se 
keri unon kerälle. Otti mettä makkeaista. 
Pisti luiseen karmantoon, Istus mustalle 
urolle, Lina-harjalle hevolle. Ajo Viipurin 
mäelle. Yks' oli ahtanen mäellä, Komit' 
oli neittä aittasessa, Yksi päivyttä piteli. 
Toinen kuuta kuivaeli, 3:s armoja Ju¬ 
malan. Turo tuima, mies kavala. Se viskas 
unokeroisen, Nukut kolmen neiokkaisen. 
Turo tuima, mies kavala, Kuun otti 
käteen kukaksi. Päivän präskäksi kypä¬ 
rän, Otti armot armollisen, Toi päivän 
omille maille. Pani päivän maan perille. 
Se päivä Jumalan luoma. Se paisto 
isällisille, Ei paistanut isättömille. 

Inkerinmaan Narvusisssa tallennettu 
runo. Tallentaja J. Länkelä vuonna 
1858. 


8 


Lokakuu 2013 








Vironoppijaa 
runolla päähän 

K irjallisuus on ihana tapa 
päästä sisälle toiseen kieleen 
ja kulttuuriin. Mutta avaapa 
aloittelijana vieraskielinen 
romaani, niin kyllästyt viiden sivun 
kuluttua outojen sanojen ylivaltaan. 

Viron kielen oppikirjan L nagu 
lugemik tekijät ovat pinnistelleet puo¬ 
lestasi. He ovat koonneet luetuimmilta 
virolaiskirj ailijoilta valikoiman lyhyitä 
tekstejä, joiden lukeminen on oppijasta 
palkitsevaa. Jokaisen tekstin rinnalla on 
muutama sana selitettynä. 



LUCEMIK 

istt jn li. n r-hr eesti hcsfc r-r.pi irrlc 


Helvi Ahl ja Mali Pesti: L nagu 
lugemik. Jutte ja luuletusi eesti 
keele öppijatele. Kiri-Mari 
Kirjastus, 2011. 200 sivua. 

Kieli: viro. 


Tekstit on jaoteltu aihepiirien 
mukaan: teos alkaa kunnon oppikirjan 
tapaan oman nimen sanomisesta, 
koulu- ja kotiympyröistä ja laajentaa 
teemoja abstraktiin suuntaan oppi- 


Runo INKERI X 


OITTINEN 


Hannu Oittinen on virolaisen 
kirjallisuuden suomentaja, kirjailija, 
kriitikko ja Hellinna— Talsinki- 
kaksoiskaupungin asukas. Hänen tähän 
mennessä turhanpäiväisin työnsä on ollut 
virolaisen haikukokoelman kirjoittaminen 
suomeksi ja viroksi ja siltä väliltä. 

Kuva: Andres Lepp 



Kulttuurista tarveharkintaa: runous 

S uurin osa ihmiskunnasta tarvitsee paidan ylleen, ruokaa sisälleen ja 
jonkinlaisen hökkelin suojakseen. Mutta kännykät, hajuvedet ja runous 
ovat elossapysymisen kannalta tuiki tarpeettomia. 

Kutsuttakoon ilmiötä vaikka ihmisen kulttuuriseksi tarveharkinnaksi: kun 
kehitys on kehittynyt liikaa, on aikaa ja varaa puuhastella kaiken joutavan 
parissa. Jos leivän eteen ei tarvitse nähdä kummempaa vaivaa, aletaan harrastaa 
sirkushuveja, jauhaa purukumia, käydä kissanäyttelyissä ja jämähtää 
tositelkkareiden luonnottomien ihmissuhteiden koukkuun. 

Runouskin on ehdottomasti turhuuksien turhuutta. Aivan erityisen 
kummallista on julkaista runoutta pienillä kielialueilla, kuten suomeksi ja 
viroksi, tai vieläpä kääntää niitä muille kummallisille kielille, kuten 
inkerinsuomen murteelle. Puhumattakaan uusien runouden alalajien, kuten 
vironhaikun, keksimisestä. 

Ja juuri siinä kaiken järki piileekin: runoutta ei käsitetä pölyttyneeksi 
ilmiöksi tai stagnaation tuotteeksi, vaan jatkuvasti eläväksi ja muuttuvaksi 
organismiksi. 

Raamatun Saarnaajan tunnetun mutta yksitotisen moton voisi kääntää 
nurin ja todeta, että runous on arvokasta, koska se on turhaa. Positiivisesti turhia 
ovat yhtä lailla kännykät ja hajuvedet, koska niistä on huvin lisäksi hyötyä tai 
koska niillä voi sulostuttaa maailmaa. Jälkimmäinen ei ole lainkaan 
merkityksetöntä, kun asiaan vähän tarkemmin syventyy. Sehän on länsimaisen 
kulttuurimme yksi perusta viimeistään antiikin Kreikan ajoista lähtien. 

Mutta mitä hyötyä runosta sitten on? Jos runous on ihmisten välistä 
taidokasta mutta subjektiivista puhetta, niin voihan sen varassa järjestää 
runoiltoja ja kokonaisia kiertueita sekä vähentää tyhmyyksiä ja tappamista. 
Sanalla sanoen: parantaa maailmaa. Runoilijat kun ovat usein niin kummia 
tyyppejä, etteivät nielemättä pure jokapäiväistä totuusleipäämme, vaan 
käyttävät ajattelemiseen ihan omia aivojaan. Luulisi sen lopulta tuottavan jotain 
hyötyä nykyisen mediapinnallisuuden keskelle. 

Ja muuten se vietävän sulostuttaminen: unohtakaa puheet runouden 
"kauneudesta". Sillä taide sisältää joka tapauksessa myös "ruman". 


misen edetessä. Erityisen selkeää kieltä 
olevat tekstit on sisällysluettelossa 
merkitty tunnuksella A. 

Mukana on sekä lasten- että 
aikuisten kirjallisuutta, sekä runoja että 
proosaa - jakoa tekemättä. Yleissävy on 
lapsenmielinen ja leikkisä, mikä sopii 
kielen oppimiseen. Kovin erilaisista ja 
irrallisista teksteistä nauttiminen vaatii 
oppijalta kuitenkin uskallusta heit¬ 
täytyä mukaan, vaikkei joka sanaa 


ymmärtäisi. Nokkelissa riimirunoissa 
viron kieli pääsee oikeuksiinsa. Elämys 
täydentyy lukemiston mukana tulevan 
cd-levyn kuuntelulla. 

Lukemisto sopii ohjatusti käy¬ 
tettäväksi jo kielenoppimisen alku¬ 
vaiheessa, mutta itsenäinen lukeminen 
antaa enemmän keskitasolle ehtineelle 
oppilaalle. 

Anniina Ljokkoi 

INKERI | Runo 

Runoja ilman esiliinaa 

Tönis Hallaste 

Kirjoittaja on Tartossa asuva kirjallisuudenopiskelua ja kirjallisuuslehti 
Reaktorin toimittaja. Hänen äidinisänsä oli inkerinsuomalainen. 



T änä vuonna Tallinnassa 
julkaistuun käännös- 
runokokoelmaan 8+8 - 
Eesti ja soome luulet / 
Suomalaista ja virolaista runoutta 
(Nynorden, 2013) on valittu kah¬ 
deksan virolaista ja kahdeksan 
suomalaista runoilijaa. Myös nais¬ 
ten ja miesten välillä vallitsee tasa- 
arvo: 8+8. 

Koska kyseessä on käännösru- 
nous - suomalaista runoutta virok¬ 
si ja päinvastoin - lähestyy lukija 
jokaista runoilijaa kuin etäisyyden 
päästä. Virolaisesta lukijasta on 
luonnollisesti kiinnostavaa tutus¬ 
tua vähemmän tuntemiinsa suo¬ 
malaisiin runoilijoihin, mutta 
myös tutut virolaisrunoilijat kuu¬ 
lostavat suomen kielellä luettuina 
puolivierailta. 

Toisaalta runoilijat 
on tässä kokoelmassa 
irrotettu kansallisesta 
kontekstista, kuten tot¬ 
ta puhuen muistakin 
konteksteista. Runoili¬ 
jat esiintyvät kokoel¬ 
massa melko anonyy¬ 
meina luovina persoo¬ 
nina, kaikki 16 itsenäisinä teki¬ 
jöinä. Teoksesta nimittäin puut¬ 
tuvat runoilijoiden esittelyt - 
saamme nähdä heistä vain nimen 
ja kuvan. Siten mielikuvan muo¬ 
dostamiseksi onkin pitäydyttävä 
vain runoissa, joita olemme saa¬ 
neet luettavaksi. Ensialkuun se voi 
tuntua hyvältä tilaisuudelta luoda 
välitön kontakti kirjoittajaminään 
- eivät kai runot esiliinaa tarvitse. 

Eivät kai muuten, mutta nyt 
esiliinan roolissa on kokoelman 
toimittaja. Yhdenkään oikean ru¬ 
noilijan tuotanto kun ei ole yhte- 

näistä massaa, samaa tyyliä ja tee¬ 
maa, vaan vaihtelee kokoelmasta ja 
elämänvaiheesta toiseen. Vaikka 
8+8:n runot eivät ole kovin pitkäl¬ 
tä aikaväliltä (vanhin käytetty ru¬ 
nokokoelma on vuodelta 2002 ja 
moni on vuodelta 2012), voi sii¬ 
henkin vuosikymmeneen mahtua 
monta vaihetta. Usealta runoilijal¬ 
ta on valittu runoja kahdesta, Juha 
Kulmalan tapauksessa jopa kol¬ 
mesta, eri kokoelmasta. Se saa 
yleiskatsauksen tuntumaan vielä¬ 
kin pinnallisemmalta. Voi olla, et¬ 
tei syvempi katsaus olisi mahdollis¬ 
takaan niin usean runoilijan koh¬ 
dalla, ja niin valikoima jättääkin 
mahdollisuuden tehdä johtopää¬ 
töksiä lähinnäsen toimittajasta. 

Toimittaja Eeva Park, joka on 
samalla yksi kokoelman runoili¬ 
joista, on selvästi väitellyt ka¬ 
peaa otosta. Joukosta löytyy 
niin nuorekas ja vihainen Esa 
Hirvonen kuin vanha ja arvo¬ 
kas Claes Andersson. Toisaal¬ 
ta on herkkiä runoja Mihkel 
Kaevatsilta ja kokemuksen 
bassoa Jiirgen Roostelta. 
Puhumattakaan Doris Kare- 
van abstraktista ihmisrakkaudesta 
ja Vilja-Tuulia Huotarisen 
eläintentäyteisestä tunteellisuu¬ 
desta. Lukija saa matkustaa teemo¬ 
jen ja sävyjen vuoristorataa. 

Yksi universaali teema tekijöitä 
sentään yhdistää, nimittäin rak¬ 
kaus. Olisi latteaa sanoa, että ko¬ 
koelma puhuu rakkaudesta, mutta 
teema esiintyy silti suhteellisen 
usein. Kokoelman rakkaus on 
enimmäkseen kaunista, joskin toi¬ 
sinaan hieman ironista tai kipeää. 
Valinta on runoilijoille eduksi, 


vaikka tietty intiimiys menete- 
täänkin. 

Ei voi väittää, että runoilijaesit- 
telyiden puuttuminen ja siitä joh¬ 
tuva yhtymäkohtien vähäisyys olisi 
varsinainen puute. Vaikka olisi tie¬ 
tysti mukava tietää runoilijasta jo¬ 
tain ennen hänen tuotantoonsa tu¬ 
tustumista, välittäisi lyhyt kuvaus¬ 
kin vain toimittajan tai kääntäjän 
näkemyksen runoilijan luonteesta 
tai asemasta runouskentällä. Se 
saattaisi jopa kaventaa runojen 
tulkintaa. 

Jos esimerkiksi Katiin Kald- 
maa määriteltäisiin yhteiskunnal¬ 
lisesti herkäksi runoilijaksi, olisivat 
seuraavat rivit hyvinkin odotetta¬ 
via: "Sveitsiläisen rakastajani tunne 
oikeudenmukaisuudesta / on ke¬ 
hittynyt hyvin pitkälle. / Hän itkee 
nähdessään kodittoman, / ja asuu 
yksin neljän huoneen asunnossa." 
(sivu 175). Sen sijaan yhteiskun¬ 
nallisuus ikään kuin sulkisi pois 
mahdollisuuden seuraaviin, vähin¬ 
tään yhtä kiinnostaviin säkeisiin: 
"Ihminen makaa sängyssä tajua¬ 
matta / milloin / iho muuttuu pel¬ 
lavaksi / pellava ilmaksi / ilma me- 
reksi / meri kiveksi / kivi kuuksi / 
kuu hiljaisuudeksi / hiljaisuus aja¬ 
tukseksi / ajatus uneksi / uni todel¬ 
lisuudeksi / todellisuus olemiseksi 
// yksi ei ole yhtäkään" (sivu 176). 

Kyseessä on joka tapauksessa 
kiinnostava käännöskökoelma ja 
oleellinen tapaus Viron ja Suomen 
kirjallisuussuh teissä. Maininnan 
ansaitsee myös monipuolisen ko¬ 
koelman yhtäläinen taso - suosik¬ 
keja nousi lukiessa niin useita, että 
on mahdotonta nostaa ketään 
muita ylemmäs. 





Ikuinen kulkuri on vasta alku, 


Rein Sikk 

Rein Sikk on Eesti Päevalehen toimittaja, Minu Ugrimugri - 
teoksen kirjoittaja sekä Fenno-Ugrian säätiön hallituksen jäsen. 


S aadessani ehdotuksen kom¬ 
mentoida ja arvioida Viron 
inkerinsuomalaisten seurojen 
kronikkaa Ikuinen kulkuri, olin 
Itämilläni. Miksi juuri minä? 

Minun on tunnustettava, että ko¬ 
kemukseni Inkerinmaasta ja inke¬ 
riläisistä ovat jääneet melko vaati¬ 
mattomiksi. Kuoroharrastukseni alkoi 
kyllä Veijo Tormisin Inkerinmaan 
illoista ja lumoavasta Röntyskästä, 
eivätkä ne ole sen koommin kadonneet 
mielestäni. Kuuntelen laulua tieto¬ 
koneeltani myös tämän kirjoitustyön 
taustaksi löytääkseni oikean tunnel¬ 
man. 

Niin, olin kyllä tietoinen maansa 
menettäneen Inkerin kansan trage¬ 
diasta. Kyllä, kolusin kahdeksan vuotta 
sitten Pietarin ja Viron väliset inkeri- 
läiskylät, tapasin muistajia ja muistinsa 
menettäneitä, koin historian karuutta. 
Ja kyllä, olen kirjoittanut suomalais¬ 
ugrilaisen sielun syvyyksiä tutkiskele¬ 
van teoksen „Minu Ugrimugri", jonka 
suosittelen vilpittömästi lukemaan. 
Mutta siinä ei ole paljon. Miksi siis juuri 
minä? Mitä sanottavaa minulla voisi 
olla? 

Kun sitten sain käteeni kirjan, 
jonka kannessa komeilee voimakas 
symboli, veturin pyörät, alkoi asia 



kirkastua. Ja mitä pitemmälle luin, si¬ 
tä enemmän se kirkastui. Minähän 
katselin peiliin, virolaisena ja inke¬ 
riläisenä olemisen peiliin. Omaan ja 
naapurien elämään. Kiitos kutsusta 
kirjoittaa! 

Inkeriläisten tarina, jonka luulin 
tietäväni, mutta jota itse asiassa en 
tuntenut lainkaan, järkytti minua lu¬ 
kemisen ensihetkistä alkaen. Sain pal¬ 
jon uutta tietoa, paljon kiinnostavaa ja 
paljon tuskallista, josta minulla ei 
aiemmin ollut aavistustakaan. Lisäksi 
elämäntarinat ja seurojen toiminta- 
historia. Avasin oven uuteen maail¬ 
maan. 

Luin ja luin ja äkkiä näin meidät, 
virolaiset, muutama vuosikymmen sit¬ 
ten. Tämän teoksen ilmestymistä voi 
todella verrata siihen tohinaan, jolla 
virolaiset alkoivat maansa vapautuessa 
kirjata omaa, todellista historiaansa. 
Epäyhtenäisesti, virheineen kaikkineen, 
mutta innolla. Että paperi kestäisi ja 
säilyttäisi tarinan tuleville polville. 

Ikuisen kulkurin epäyhtenäisyy¬ 
destä tai yhden kansan kärsimysten 
korostamisesta minulla ei ole huo¬ 
mauttamista. Opus on arvokas histo¬ 
riallinen dokumentti — inkeriläisten 
peilikuvan tallennus vuodelta 2013. 
Amen. Virolaiset toimivat täsmälleen 
samoin saatuaan pääsyn arkistoihin: 
kirjoittivat satoja tarinoita siitä, miten 
onnettomia olemme, miten paljon 
olemme kärsineet. Ja sitä tarvittiin. 
Siihen saakka, kunnes menneisyyteen 
katsomisen osa ylitti tietyn kriittisen 
rajan, mikä pani miettimään - kär¬ 
simme kyllä, mutta aiommeko jäädä 
ikuisesti itkemään kärsimyksiämme vai 
haluammeko katsoa tulevaisuuteen. 

Onneksi Ikuisessa kulkurissa näyt¬ 
tävät suuntaa tulevaan yksityiskohtaiset 

Anatoli Schultz ja Toivo Flink: Ikuinen 
kulkuri. Eesti ingerisoomlaste seltside 
ajalookogumik. Julkaisija: Tartu 
Ingerisoomlaste Selts, 2013. 342 
sivua. Kieli: viro. Myynnissä Viron 
inkerinsuomalaisten liitossa. 


Historia | INKERI K 

ei päätepiste 



kuvaukset seurojen toiminnasta, ve¬ 
täjien ponnistuksista. Mutta nyt on aika 
mennä eteenpäin. Suurin askelin. 


On aika luoda seuraava teos in¬ 
keriläisten nykyisestä illuusiosta, ny¬ 
kyisestä tulevaisuudenkuvasta, nykyi¬ 
sestä missiosta. Siitä, millaisena inke¬ 
riläiset haluavat kokea kansansa sielun 
ja luonteen kymmenen, kahdenkym¬ 
menen vuoden kuluttua. Riittävätkö 
pelkät surulliset muistot? Riittääkö 
pelkkä kansantanhun harrastus? Miten 
säilyttää kieli? Miten säilyttää oma 
identiteetti? Miten saada oma lippu 
liehumaan mielissä ja tuulissa Virossa, 
Suomessa ja Venäjällä? Miten kasvattaa 
omien lasten inkeriläistä identiteettiä 
silloinkin, kun Inkerinmaa jää heille 
kaukaiseksi? 

Tässä on vain joitakin kysymyksiä, 
joita itseään kunnioittavan, arvokkaan 
ja vanhan kansan tulee pohtia. Ja 
ratkaista. Seuraava kirja on vastauksille 
enemmän kuin oikea paikka. 

Sillä Ikuinen kulkuri on vasta alku - 
ei päätepiste. 

Odotan vilpittömän uteliaana seu- 
raavaa artikkelikokoelmaa. 

X INKERI 


Uutisia 


Liian perinteiset 150-vuotisjuhlat 


H atsinassa Inkerin¬ 
maalla vietettiin lo¬ 
kakuun alussa kahta 
juhlavuotta: Kolppa- 
nan opettajaseminaarin perusta¬ 
misesta on 150 vuotta ja inkerin¬ 
suomalaisten uuden aallon yhdis¬ 
tystoimintaa on jatkunut nyt 25 
vuotta. 

-Juhla oli minulle niin tärkeä, 
että otin tyttäreni mukaan. Pää¬ 
simme käymään perheeni kotikir¬ 
kossa ja tapasimme kahta serkkua¬ 
ni, joista toinen asuu Hatsinassa ja 
toinen Kolppanassa, Jöhvissä asuva 
inkerinsuomalainen Maire Petro- 
va kertoo. 

Hatsinassa järjestettiin pitkän 
viikonlopun aikana luentoja, näy¬ 
tettiin dokumentteja, pidettiin 
työpajoja ja esitettiin lauluja ja 
tansseja. Opaskierroksella pääsi 
bussin mukana katsomaan lähiky¬ 
liä. Lisäksi ehdittiin paljastaa kaksi 
muistomerkkiä. 

-Tapahtuma oli monipuoli¬ 
nen, eivätkä ihmiset ehtineet ko¬ 
kea kaikkea tarjolla olevaa. Osallis¬ 
tujia oli yllättävän vähän, kom¬ 
mentoi Helsingistä tullut Helena 
Miettinen. 


Tarton inkerinsuomalaisen 
Merje Maikin mielestä juhla oli 
komeasti järjestetty. Hän osallistui 
muun muassa lähikylien kiertoaje¬ 
lulle ja inkeriläisten kansanasujen 
työpajaan. Myös Helena Miettisen 
mielestä juhla oli antoisa. Hänen 
mukaansa korkeatasoista ohjelmaa 
hillitsi kuitenkin liiallinen perin¬ 
teisyys. 

- Mieleeni tuli, onko inkeriläi- 
syys niin musealisoitu, että Inkeri- 
nimikkeellä ei voi esittää muuta 
musiikkia kuin kansanlauluja, hän 
heittää. 

Myös Merje Maikki oli kiinnit¬ 
tänyt huomiota historian ja nyky¬ 
hetken ristiriitaan. 

-Parikin puhujaa mainitsivat, 
että meidän tulisi kääntyä kohti 
tulevaa, eikä kävellä katse mennei¬ 
syydessä selkä menosuuntaan, 
Merje Maikki muistelee. 

Maire Petrovan mielestä suur¬ 
tapahtuman tarkoitus oli ennen 
kaikkea saada eri maissa elävät 
inkeriläiset yhteen. 

-Me elämme eri maailmoissa, 
emmekä enää aina ymmärrä toi¬ 
siamme. Inkeriläisten määrä kui¬ 
tenkin vähenee joka maassa, ja sen 


vuoksi meidän on pidettävä kiinni 
siitä, mikä on yhteistä. Vähintään 
kahdesti vuodessa pitäisi tavata 
toisia inkeriläisiä, Maire Petrova 
sanoo. 


INKERI 



Merje Maikki pääsee usein kansanasujen 
mallinukeksi. Kuva: Maire Petrova 


Kolppanaan 150 
vuotta sitten perustettu 
suomenkielinen 
opettajaseminaari sai 
muistomerkin. 

Kuva: Maire Petrova 

Ja sitten laulettiin ja syötiin: 

Itä-Virumaan seuran 25-vuotisjuhla 


K un sanot sanan Inkeri, niin 
sielussani kilahtaa kultai¬ 
nen kello. Missä tämän ni¬ 
men juuret ovat? Siitä on 
monta versiota. Seuramme inkerinpäi- 
vän juhlassa kerroin niistä yhdestä: 
Ruotsin kuninkaan Olof Skötko- 
nungin vanhimmasta tyttärestä, joka 
pakana-aikana oli nimeltään Ingegerd, 
mutta avioiduttuaan sai nimen Irina ja 
nunnavihkimyksessä nimen Anna. 

Toinen aiheemme juhlassa oli inke- 
rin kieli — tai paremminkin se, ettei sem¬ 
moista kieltä ole olemassakaan. Sehän 
on yksi suomen kielen murteista. Muis¬ 
telimme Viktor Mullosen kanssa eri¬ 
laisia sanoja ”mein kielestä”: missä 
luaittiin ja missä laaittiin tai haasteltiin 
... Kysyin kansalta, mitä ovat suomeksi 
potra, sorja, porstuva, pöksyn resinka ja 
pöksyn kormano. Sanaa puusniekka ei 


osannut kukaan kääntää. Osaavatko 
lehden lukijat? 

Lastenryhmä Lemminkäinen lauloi 
inkerin murteella: Kiis, kissa karjaan, 
Soittajapaimen... 

Aleksandr Lassikov lauloi tällä ker¬ 
taa vain kolmella kielellä. Kun hän kävi 
onnittelemaan kuoroamme 25. synty¬ 
mäpäivän johdosta Ystävän laululla, 
nousi myös Viktor lavalle, koska se oli 
hänen lempilaulunsa. Se oli yllätys kai¬ 
kille! 

Seuran kuorokin esintyi lauluilla 
Inkeristä. Huippuhetki oli Inkerin vals¬ 
si. Olemme ylpeitä siitä laulusta, sillä sa¬ 
nat ovat Wladimir Kokon tekemiä ja 
musiikki Valdo Preeman, inkerinsuo¬ 
malaisten miesten lahja kansallemme. 

Maire Petrova toi terveisiä Inkerin¬ 
maalta Hatsinasta ja näytti uusia Inkeri- 
aiheisia kirjoja. 


Puhuimme myös viime vuonna il¬ 
mestyneestä venäjänkielisestä kirjasta 
Muistoja vanhasta Pavlovskista, jossa on 
myös Eemeli Vunukaisen kertomus. 
Hei, Inkerin inkerinsuomalaiset, olette¬ 
ko lukeneet sen kirjan? Suosittelen! Mi¬ 
nun täytyy lahjoittaa oma kappaleeni 
Kohtla-Järven pääkirjastolle, koska 
Eemelin tytär Lilja Vunukainen-Petro- 
vitseva työskenteli siellä. 

Kuka haluaa lukea kirjan, voi laina¬ 
ta sieltä. 

Entä mitä emännät tarjosivat meil¬ 
le? Pöydässä oli erilaisia piirakoita, ome¬ 
nia ja karkkeja. Ja millaista teetä? Inke¬ 
rin teetä eli maitohorsmasta fermen- 
toitu a teetä. 

Niina Petruhhina 



Kuvat: Alla Barsukova 

Tuntemattoman inkerinsuomalaisen runo 

I nkerinsuomalaiset oli siirretty kotikylistään Viron kaut- toinen inkerinsuomalainen säilytti runoa 70 vuotta, kunnes 
ta Suomeen ja he odottivat karanteenileirillä pääsyä antoi sen pojalleen julkaisua varten, 
uusiin, väliaikaisiin työ- ja asuinpaikkoihinsa. Tällaises¬ 
sa tilanteessa vuonna 1943 eräs tuntemattomaksi jäänyt Omasta ja kansan kohtalosta kertovat runot olivat sota-aikana 
nainen kirjoitti kokemuksistaan runon. Samalla leirillä ollut oikein oma genrensä ja niitä on säilynyt useita. 

Muisto inkerisuomalaisten elämästä sotan pauhatessa 


Hyvästi koti kulta 

Lapsuuten päivät mulle 

Niin paha rintamalla 

ja rakas synnyinmaa 

oliit kovin raskahat 

oli ihmisten elämä 

Ma lähten kauas sieltä 


siel kansaa paljoin kaatui 

en taita palata 

Vaik ilma oli kaunis 
ei ollut iloa 

luotien keskellä 

Sinne sota tuli suuri 

Meit juna kuljettaen vei 

Paljon orpolapsii 

toi paljon surua 

kauemmaks kotimaast 

tuli sotan takia 

se kansan kaikki käski 


kuin paljon vielä tulee 

maailmaa kulkemaan 

Saavuttiin satamalle 
suru kansan valtasi 

ei ole lukua 

Joutuimme maailmalle 

rannalta laiva lähti 

Vaik luonto viheriöitsi 

oloihin outoihin 

meri vaan aaltoili 

ja linnut lauleli 

omista koteistamme 


siel usean lapsen äiti 

vieraihin majoihin 

Mutt pikku lintusella 
on pesä pehmeä 

kuolleena makasi 

Ain muistan kuoloon asti 

Mul raukal ei ole minne 

Vaik sota oli suuri 

sen päivän katkeran 

päätäni kallistaa 

ei voinut valloittaa 

kun Inkeristä läksin 


se kansaa paljon kaatoi 

mä Suomeen matkahan 

Kun sota oli suuri 
niin kovin ankara 

myös nälkäkuolemaan 

Sinne jäi mun koti kulta 

se kylät kaikki poltti 


ja seutut rakkahat 

pois ilmitulella 



Ryhdy skannaamaan vanhoja valokuvia! 

Vuoden alussa käynnistetty inke¬ 
rinsuomalainen verkkoarkisto kaipaa 
edelleen vanhoja valokuvia kokoel¬ 
maansa. Internetissä avattavaan verk- 
koarkistoon kerätään inkerinsuoma¬ 
laisten vaiheista kertovia kuvia ja niihin 
liittyviä tarinoita. 

Etsimme talkoolaisia, jotka kerää¬ 
vät kotialbumeista vanhoja kuvia tietoi¬ 
neen ja tallentavat kuvia skannaamalla. 

Kuvien kerääjille järjestetään kou¬ 
lutusta ja he saavat työstään pienen 
palkkion. 

Lisätietoa: Taisto Raudalainen 

+372 51991427, 

taika.raud@gmail.com 





Ilmoituksia 

Inkeriläistapahtumia 

Virossa 

18.10. Saappaanheittokisat suomen 
kielen oppilaille Viljamiin keskikau¬ 
pungin koulun stadionilla (Viljandi 
Kesklinna Kooli staadion) klo 12:15 al¬ 
kaen. Järjestäjänä Viljandimaan inke- 
riläis-suomalainen kulttuuriseura. 

20.10. Tarton inkerinsuomalaisten 
seuran 25-vuotisjuhla. Jumalanpalve¬ 
lus klo 14 Saksan kulttuuri-instituutilla 
(Kastani 1, Tartu). Juhlavastaanotto 
klol5:30 Inkeritalolla (Veski 35,Tartu). 

26.10. Järvamaan inkerinsuomalaisten 
seuran kokous klo 11 Järvamaan pää¬ 
kirjastolla (Järvamaa Keskraamatuko- 
gu, Lai33, Paide). 


23.11. Rakveren inkerinsuomalaisten 
seuran 25-vuotisjuhla klo 14 Rakveren 
Rahvamajalla (Kreutzwaldi 2, Rakvere). 

Muita 

15.11. Runoajelu-festivaalin murre- 
tapahtuma Tarton Kaupunginkirjastol¬ 
la (Lutsu Raamatukogu, Kompanii 3/5, 
Tartu) klo 16. Esiintyvät runoilijat Heli 
Laaksonen (Suomi), Contra (Vöru- 
maa), Jan Rahman (Vörumaa) ja 
Guntars Godins (Latvia). 

15.-16.11. Etelävirolaisen kirjallisuu¬ 
den konferenssi Tarton yliopistossa. 
Järjestäjinä Etelä-Viron kielen ja kult¬ 
tuurin tutkimuskeskus sekä Taiteiden ja 
kulttuurintutkimuksen laitos. Teemoi¬ 
na alueellisen kirjallisuuden kieli, jul¬ 
kaisu ja ympäristö. Seminaarin työkie¬ 
linä pääasiassa viro ja etelä-viron mur¬ 
teet. 



Järvamaan seuralaisia. Viron 
inkerinsuomalaisten seurat viettävät 25- 
vuotisjuhliaan tänä ja ensi vuonna. 
Järvamaan seura keskittyy ensi kesän 
laulujuhlien järjestämiseen. Kuva: A.Ljokkoi 

Inkeriläistapahtumia 

Suomessa 

23.—24.11. Viron inkerinsuomalaiset 
Martin markkinoilla Helsingin Kaape¬ 
litehtaalla. Liiton pöydässä myynnissä 
Inkeri-lehtiä, kirjallisuutta, kortteja ja 
käsitöitä. Virolaisia markkinoita järjes¬ 
tää Tuglas-seura ja kävijöitä odotetaan 
kahden päivän aikana 15 000. 



ojtä-^JJinmiaan seurasta: 

58 Inna Lassikova 15.11. 

(sJjärvamaan seurasta: 

66 Tamara Galustjan 23.11. 
36 Moonika Kallaste 30.11. 

~£änsi- ( 'JJiron seurasta: 

77Tamara Funika 24.11. 
69 Valentin Ossipov 4.11. 
59 Senni Jänes 8.11. 

©Narvan seurasta: 

83 Aune Kressova 29.11. 

C VJlakveren seurasta: 

78 Hilja Kähar 30.11. 

56 Siilvi Rammul 5.11. 


' Jjallinnan seurasta: 

90 Hilda Krasnopolskaja 20.11. 
89 Salli Savörina 12.11. 

83 Toini Sinimeri 1.11. 

76 Maria Pereläinen 3.11. 

76 Galina Saveljeva 10.11. 

74 Seivi Liiv 21.11. 

72 Aino Pakkonen 12.11. 

72 Ossi Harsunen 16.11. 

65 Peeter Muusika 2.11. 

65 Maria Lääne 25.11. 

55 Tatjana Laansoo 29.11. 

Tarton seurasta: 

81 Endla Nervonen 3.11. 

81 Hilma Liski 25.11. 


78 Margarita Krasnova 15.11. 
76 Niina Kalvik 8.11. 

76 Lembi Soovere 10.11. 
74 Elsa Vanaaseme 12.11. 

62 Elgi Mark 3.11. 

60 Mare Kotselainen 13.11. 
55 Piile Belov 15.11. 

52 Ulle Pihlap 20.11. 

51 Kaja Schultz 9.11. 

40 Airi Niilo 13.11. 

^JDörun seurasta: 

88 Herta Näppi 14.11. 

70 Toivo Kälviäinen 19.11. 

Väriä Inkeriin! 

